Close Your Eyes (kumpulan muzik)

**Close Your Eyes** (digayakan dalam semua huruf besar) ialah suatu kumpulan muzik lelaki Korea Selatan yang dibentuk melalui rancangan realiti televisyen kendalian JTBC, *Project 7.* Kumpulan muzik ini diuruskan oleh syarikat Uncore dan mereka terdiri daripada tujuh orang anggota. Mereka memulakan kerjaya pada 2 April 2025 dengan album mini *[[Eternalt]]*.

## Nama
Nama kumpulan 'Close Your Eyes' mengandungi makna bahawa mereka akan "mempersembahkan muzik meyakinkan yang bukan sahaja apabila mereka dilihat melalui persembahan yang boleh dilihat, tetapi juga apabila mereka menutup mata dan mendengarnya, dan mereka akan terus menguatkan diri mereka sebagai idola yang semua orang bayangkan setiap kali mereka menutup mata dan membukanya".

## Sejarah
### Pembentukan melalui ''Project 7'' dan kegiatan lain
Close Your Eyes dibentuk melalui siri rancangan realiti *Project 7* oleh rangkaian JTBC, yang disiarkan dari 18 Oktober hingga 27 Disember 2024. Peserta rancangan tersebut disertai dari seluruh dunia untuk bersaing dan membuat penampilan sulung sebagai satu kumpulan lelaki berbilang bangsa. Daripada kumpulan 200 peserta, hanya tujuh peserta teratas yang akan menyertai barisan terakhir. Semua anggota kumpulan diumumkan dalam episod akhir, yang disiarkan secara langsung pada 27 Disember 2024, dan mereka akan aktif selama tiga tahun selepas kemunculan pertama di bawah Uncore, syarikat baharu yang dibentuk secara bersama oleh SLL dan YG Plus.

Sebelum muncul dalam program tersebut, beberapa anggota Close Your Eyes telah pun bergiat aktif dalam industri hiburan. Jeon Min-wook membuat penampilan sulungnya bersama kumpulan muzik lelaki BAE173 pada 19 November 2020. Pada tahun 2021, Jang Yeo-jun mengambil bahagian dalam rancangan relaiti kendalian MBC *Extreme Debut: Wild Idol* tetapi beliau tersingkir ketika episod ketiga. Pada tahun 2023, Ma Jing Xiang dan Jang Yeo-jun mengambil bahagian dalam rancangan  realiti *[[Boys Planet]]* kendalian Mnet. Jang telah tersingkir di episod kelima selepas menduduki tempat ke-62, dan Ma kemudiannya menduduki tempat ke-30 dan tersingkir di episod kelapan.

Pada 3 Disember 2024, tujuh orang peserta rancangan *Project 7* yang terpilih diumumkan akan membuat persembahan pada hari pertama Anugerah Cakera Emas ke-39 yang berlangsung pada 4-5 Januari 2025, di Mizuho PayPay Dome Fukuoka. Mereka mempersembahkan lagu "Time After Time", salah satu runut asal daripada rancangan itu.

### 2025: Penampilan sulung dengan ''Eternalt''
Pada 21 Januari 2025, telah didedahkan bahawa Close Your Eyes telah melakukan penggambaran majalah pertama mereka dengan *Cosmopolitan Korea*, mengesahkan set kemunculan pertama meraka pada April, yang kemudiannya disahkan oleh JTBC.

Pada 5 Mac 2025, diumumkan bahawa mereka akan membuat penampilan sulung rasmi mereka pada 2 April, dengan album mini *[[Eternalt]]*. Kumpulan itu mengadakan wadah untuk memperingati penampilan sulung mereka dan pengeluaran album.

## Anggota
Close Your Eyes terdiri daripada tujuh orang anggota, di mana dua daripadanya merupakan warganegara China dan Jepun, manakala selebihnya memegang kewarganegaraan Korea Selatan.

## Filemografi
### Rancangan televisyen

### Rancangan web

## Rujukan